Evanđelje po Marku (Šarić)/Glava 2.
1 Poslije nekoliko dana dođe opet u Kafarnaum. 

2 Na vijest, da je kod kuće, skupiše se mnogi, tako da nijesu imali mjesta ni pred vratima. Dok im je navješćivao riječ, 

3 Donesoše mu uzetoga, kojega su nosila četvorica. 

4 Ali zbog mnoštva naroda nijesu ga mogli donijeti k njemu. Zato otkriše krov nad mjestom, gdje je bio Isus, načiniše otvor i spustiše postelju s uzetom. 

5 Kad vidje Isus vjeru njihovu, reče uzetomu: "Sinko, oprošteni su ti grijehi tvoji." 

6 A ondje su sjedili neki književnici. Oni pomisliše u sebi: " 

7 "Kako može ovaj tako govoriti? Huli na Boga. Tko može opraštati grijehe osim jedinoga Boga?" 

8 Isus prozre odmah u svojemu duhu pomisli njihove i reče im: "Što mislite to u srcima svojim? 

9 Što je lakše, reći uzetomu: 'Oprošteni su ti grijehi tvoji?' ili reći: 'Ustani, uzmi postelju svoju i hodi?' 

10 Ali znajte, da Sin čovječji ima vlast na zemlji opraštati grijehe!" 

11 I tada reče uzetomu: "Zapovijedam ti, ustani, uzmi postelju svoju i idi kući!" 

12 On ustade odmah, uze postelju svoju i izađe van pred očima sviju. Svi su bili izvan sebe od čuđenja, slavili su Boga i govorili: "Tako što ne vidjesmo još nikada." 

13 Izađe opet k moru. Sav je narod dolazio k njemu, te ih je učio. 

14 Prolazeći vidje Levija, sina Alfejeva, gdje sjedi na carini. Reče mu: "Hajde za mnom!" On ustade i otide za njim. 

15 Kad je onda u kući njegovoj sjedio za stolom, bili su i mnogi carinici i grješnici s Isusom i učenicima njegovim za stolom, jer ih je bilo mnogo, koji su pristajali uz njega. 

16 I kad su književnici među farizejima vidjeli, gdje jede s grješnicima i carinicima, rekoše učenicima njegovim: "Zašto jede i pije s carinicima i grješnicima?" 

17 Isus je to čuo i reče im: "Ne trebaju zdravi liječnika, nego bolesni. Nijesam došao da dozovem pravednike, nego grješnike." 

18 Učenici Ivanovi i farizej i imali su posni dan. Tada dođoše i upitaše ga: "Zašto poste učenici Ivanovi i učenici farizeja, a tvoji učenici ne poste?" 

19 Isus im reče: "Mogu li svatovi postiti, dok boravi kod njih zaručnik? Dok imaju kod sebe zaručnika, ne mogu postiti. 

20 Ali će doći dani, kad će im se oteti zaručnik. Tada će postiti u onaj dan. 

21 Nitko ne meće zakrpu od novoga sukna na staru haljinu; inače se nova zakrpa opet razdere od stare haljine, i rupa bude samo još veća. 

22 Nitko ne lijeva novo vino u stare mjehove; inače prodre vino mjehove, i vino i mjehovi propadnu. Novo vino puni se u nove mjehove." 

23 Jedne subote išao je kroz usjeve. Učenici njegovi trgali su putem klasje. 

24 Tada ga upitaše farizeji: "Zašto čine u subotu, što je zabranjeno?" 

25 On im reče: "Nijeste li nikad čitali, što učini David, kad je bio u nevolji, on i drugovi njegovi ogladnjeli? 

26 Kako je u nijeme velikog svećenika Abiatara ušao u kuću Božju i jeo kruhove postavljene, koje smiju jesti samo svećenici, i kako ih je dao i drugovima svojim? 

27 Tada nastavi: "Subota je tu zbog čovjeka, a nije čovječji zbog subote. 

28 Tako je Sin čovječji i gospodar nad subotom." 

Evanđelje po Marku (Šarić)